Samas tänas ta sotsiaaldemokraate kogu selle kahe aasta jooksul kantud vastutuskoorma jagamise eest. "Samas usun, et Sotsiaaldemokraatliku Erakonna lihtliikmetel on põhjust oma juhtkonnalt ja sotside juhtkonnal iseendilt küsida - miks nii läks," märkis Ansip. "Kahju, et tänaseks on sotsiaaldemokraatide jaks otsa saanud, ramm lõppenud ja taluvuse piir kätte jõudnud. Aga praegu ei saa mõelda mitu häält üks või teine erakond saab eelseisvatel  valimistel. Täna tuleb mõelda, mis saab Eesti riigist homme ja aastate pärast," lisas ta.